राजकोट (गुजरात)। गाय को राष्ट्रमाता बनाने की मांग लेकर यहां के कलेक्टर ऑफिस में 8 लोगों ने फसलों में छिड़कने वाली जहरीली दवा पी ली। सभी को हॉस्पिटल भेजा गया, जहां एक की मौत हो गई। वहीं, तीन की हालत गंभीर बताई जा रही है। मृतक की पहचान गभरुभाई के रूप में हुई है। कत्लखानों से अब तक 29 हजार गाएं बचा चुका था...

- जसदण जिले के गढडिया गांव में रहने वाला गभरूभाई की पहचान ही गो-भक्त के रूप में थी।

- गभरू खेती-किसानी और पशु-पालन के व्यवसाय से जुड़ा था। सबसे ज्यादा गायों का ध्यान रखता था।

- अपनी पाली हुईं गायों के अलावा वह राह चलती दूसरी गायों के खाने-पीने की व्यवस्था करता था।

- पिछले 5 सालों से वह जिले के अलग-अलग कत्लखानों से अब तक करीब 29 हजार गायों को मुक्त करा चुका था।

छिपाकर लाया था कीटनाशक की बॉटल:

- पुलिस के मुताबिक, करीब 50 लोग दोपहर करीब सवा बारह बजे कलेक्टर ऑफिस पहुंचे और हंगामा करने लगे।

- इनके पास कीटनाशकों से भरी बोतले थीं। पुलिस ने जब बोतलें छुड़ानी शुरू कीं, तभी कईयों ने कीटनाशक पी लिया।

- वहीं, गभरू भी कीटनाश से भरी एक बोतल लेकर आया था। पुलिस उससे बोतल छुड़ा पाती, तब तक उसने कीटनाशक पी लिया था। इलाज के दौरान गुरुवार देर रात उसकी मौत हो गई।

रैली निकालकर मांगें बताई थीं:

- बुधवार को इन लोगों ने रैली निकालकर गाय को राष्ट्रमाता बनाने और गो-मांस पर प्रतिबंध लगाने की मांग भी की।

- बता दें कि 28 फरवरी को दिल्ली के जंतर-मंतर में हजारों लोगों ने प्रदर्शन किया था।

- इसके बाद देश भर में ये आंदोलन जारी है।



आगे की स्लाइड में देखें फोटोज...